BOEKE | francinebeatonskrywer | Liefdesverhale
Pad na Glorie is waar rugby en romanse bots
Die Groenbosbaai-reeks het in Engels verskyn as die Taste for Love Series. Al wat egter oorgebly het is die basiese storielyn van die oorspronklike reeks. Karakters het nuwe Suid-Afrikaanse name en vanne gekry, en die reeks het verskuif vanaf Edinburgh in Skotland na Groenbosbaai in Suid-Afrika.
Somerson Kersfees het in Engels verskyn as The Ray of Hope. Kolwyntjies vir die Liefde was die derde boek in die reeks en het verskyn as Taste for Cupcakes. Taste for Coffee word Kinkels en Koffie en Taste for Wine word Soeter as Wyn. En nou is daar 'n nuwe boek wat nog nie in Engels verskyn het nie met die naam van Sjokolade Soentjies. Die enigste karakters wat nog oorgebly het van die Taste for Love-reeks en wie se naam nie verander het nie, is die karakters in Taste for Wine.
Groenbosbaai is my eie denkbeeldige dorp naby Knysna aan die Tuinroete. Partymaal is dit lekker om jou eie plek te skep want jy kan dit so mooi, of lelik maak, soos jy daarvan hou. Vir my is Groenbosbaai 'n mooi dorp, met elemente van Graaff-Reinet, Stellenbosch en nog so 'n paar Wes-Kaapse plekkies tussen-in.